
Prome Minister Evelyn Wever-Croes: 
Reflexion: 


E AGENDA DI ARUBA TA E RECUPERACION 


ECONOMICO 











Den conferencia di prensa di Gobierno di Aruba diabierna 
anochi, Prome Minister Evelyn Wever-Croes a enfatisa cu 


Aruba ta bon prepara pa cuminsa cu e recuperacion economico 
di nos pais cu e sosten di confiansa y positivismo di cada 
ciudadano. Aruba ya caba desde comienso di e crisis aki a 
demostra cu nos por pasobra nos tawata bon prepara. Awor 
nos ta miho prepara pa drenta e siguiente fase pa habri nos 
frontera. 

“Nos a cera un siman cu tawata bastante turbulento. Tawata tin 
disturbio, protesta y esaki ta comprendibel pasobra e crisis aki 





DI NOS PAIS 


a dal nos y henter mundo sin sa kico su enbergadura tawata. 
Y ainda nos no sa su enbergadura. Bo ta mira rond mundo 
tin descontento, manifestacion di preocupacion y algun hende 
hasta di ansha. 


Mi ta kere mester trece trankilidad na Aruba. Nos ta drentando 
un etapa importante y grandi pa Aruba. Un etapa cu nos ta 
habriendo nos fronteranan bek. Nos mester a corta e ader di 
nos economia ora e crisis a dal y poco poco nos ta cuminsando 
cu e operacion hopi dificil, delicado y complica di habri e ader 
principal aki bek y conecte na e curason cuta Aruba. Nos mester 
den e temporada aki hopi trankilidad y pa cada ciudadano di 
nos pais ta positivo. Contribui cu positivismo den e espacio cu 
nos tin aworaki pa yama nos bishitantenan bon bini. 


Nos sa cu e chens cu e virus aki por bin bek ta hopi grandi 
unabes nos habri nos frontera. Nos no mester ansha ni bay den 
panico. Nos tawata bon prepara pa e prome parti di e tempestad 
y awor cu nos ta den e wowo di horcan nos ta preparando miho 
ainda pa si e di dos parti mester bin e no bin cu asina hopi 
decision critico manera nos a tuma e prome biaha. Nos mester 
trankilidad y no laga niun hende bruha e agenda. Ta un agenda 
tin y esey ta e agenda di Aruba, recuperacion economico di nos 
pais y pa cu esey nos ta conta riba sosten di cada ciudadano. 


Un biaha mas mi ta comprende e preocupacion pero nos 
mester tin e fe y confiansa. Nos a demostra caba cu nos por. 
Nos tawata prepara y awor nos ta miho prepara y cu bo sosten 
y cu positivismo y e confiansa cu bo tambe ta sinti, nos ta bay 
drenta e siguiente fase aki”. 

REFINERIA 

Dialuna 8 juni a tuma luga e lansamento di e destaho publico 
pa un operador nobo pa e refineria di Aruba, of otro desaroyo. 
Interesadonan tin 6 siman, pues te 17 juli, pa entrega nan 
expresion di interes. Despues lo tuma 4 siman pa evalua y 
pa mita di augustus lo anuncia si tin suficiente interes y den ki 
direccion. Despues lo cuminsa e fase di negocia cu esnan cu 
a duna e miho oferta, pa yega na cera un contract. E paso aki 
ta crea confiansa den e esfuersonan di Aruba creando un pilar 
economico solido y diversifica. 


REACTIVA ECONOMIA 

Siman pasa diamars y diaranson e comision encarga cu 
recuperacion economico, Commissie Herstel en Innovatie 
Aruba, a organisa dos Town Hall virtual unda cu a duna un 
update riba e trabounan di e Comision. 500 persona a participa 
y por a scucha den ki direccion e taskforcenan ta bayendo y 
пап por a duna nan comentario y contribucion. 


ENSEÑANSA 

Alumno, mayornan y maestronan di Skol Paso pa Futuro a 
bin Bestuurskantoor cerca Premier Evelyn Wever-Croes pa 
entrega un carta y nan por a expresa nan preocupcion. Premier 
a gradici nan pa na forma hopi trankil y netjes cu nan a trece 
пап puntonan padilanti y lo atende cu e puntonan mas pronto 
posibel 


DIA DI FILIPINAS 

Diadomingo nos a celebra di 122 afia di independencia 
di Filipinas cu e comunidad Filipino na Aruba. Un bunita 
celebracion cu Pastor Juancho na Misa Santa Anna na Noord. 
Pabien na e comunidad Filipino. 


SINDICATO 
Siman pasa tabata tin basta inkietud di parti di sindicatonan 
relaciona cu e tema di cortamento di salario di empleado 


publico y tambe debi na cambionan den ensefiansa. Gobierno 
y ministernan individual a reuni varios biaha cu sindicatonan 
y a trece trankilidad. Apesar di e situacion dificil cu nos pais 
ta atravesando y apesar cu ta trata condicionnan impone pa 
Hulanda como condicion pa Aruba por haya fiansa, e caminda 
di dialogo semper ta e miho caminda, contal cu tin respet, 
comprension y disponibilidad pa yega na otro. 


HOSPITAL 

Debi na un candela na dr. Horacio Oduber Hospital diamars 
ultimo mester a evacua tur pashent, algo cu a pasa pa prome 
biaha na Aruba. E Situacion na Hospital ta bou di control 
mientras tanto. Pashentnan por a bay bek paden y ta OK. 
Atencion di urgencia ta wordo duna na IMSAN den bon 
cooperacion cu Hospital. Un palabra di danki na tur esnan cu 
ta traha na hospital, na Brandweer, Marina Real, Crisisteam y 
tur esnan cu a yuda. E forma con henter e ekipo a lora manga 
y traha hunto poniendo e pashent central, ta hopi bunita. 


GRADUACION HAVO Y VWO 

Na Faro Blanco Restaurant a tuma luga e entrega di diploma 
di VWO y HAVO di Colegio Arubano. Como parti tradicional di 
e ceremonia, Prome Minister a entrega e diploma na e miho 
graduado di VWO Pricilla Quandt y HAVO Denise Mulder. 
Premier a felicita e graduadonan y nan famia y a desea nan 
tur cos bon den e etapa nobo cu nan ta drentando. Premier a 
recorda nan cu unda cu nan bay, nan ta embahado di Aruba. 


REACTIVA TURISMO 

Premier Evelyn Wever-Croes acompaña colega Dangui Oduber 
pa un “approval run” na airport pa mira tur e cambionan haci pa 
cumpli cu reglanan vigente pa habri frontera. Hopi preparacion 
y dedicacion. Areopuerto di Aruba ta prepara y cla pa ricibi 
bishitantenan atrobe. Tur protocol di higiena y distancia social 
y fisico ta na luga. Hotelnan tambe a cuminsa habri porta y 
mustra con nan ta atene nan mes na e reglanan nobo. 

Hopi trabou a wordo haci pa e preparacionnan y Premier a 
keda impresiona. 


Mientras tanto e ultimo patient di Covid a sali for di hospital y 
Aruba ta COVID-FREE pa algun siman caba. 


Nos ta bay habri nos fronteranan bek. Esaki despues di hopi 
deliberacion y preparacion. Nos ta sigui tur conseho y lo tuma 
tur precaucion. E ta costoso, pero nos mester haci'e pa lanta 
nos pilar economico bek. 

Tin hende ta contento, otro ta preocupa. Ta comprendible. 
Unico forma pa nos sali di esaki ta si nos tin fe, confiansa y 
pasenshi. 





MINISTER XIOMARA MADURO 


MINISTER di Finansa, Asuntonan Economico y Cultura 

Minister di Cultura: 


COVID 19 A TRECE CAMBIO DEN 
CELEBRACION DI DIA DI SAN JUAN 
LO BAY BEK PA UN FIESTA DEN SABANA NA 
CAS HUNTO CU FAMIA 


Minister di Cultura Xiomara Maduro ta informa cu COVID 
19 a trece cambio den e celebracion di Dia di San Juan 
diaranson 24 di juni. E mandatario a enfatisa cu debi cu no 
por tin aglomeracion di hende no por tin e celebracion den 
Centro di Bario manera custumbra. Minister Maduro a bisa cu 
lo bay bek na e manera di celebracion di antes, esta un fiesta 
den sabana na cas hunto cu famia. Alabes tin un peticion di 
brandweer pa no cende candela, ya cu esaki ta malo pa nos 
salud, specialmente awor cu na Aruba tin e situacion di e stof 
di Sahara. 


SHON WANTOMBA Y E FIESTA DI SAN JUAN 

E dignatario a sigui informa cu Departamento di Cultura (DCA) 
a prepara un Proyecto Escolar di Dera Gay 2020. E aña aki 
lo ofrece na tur alumno di e prome klas di scol basico, como 
ta alumnonan cu a bin di scol preparatorio, e buki titula: Shon 
Wantomba y e celebracion di Dia di San Juan, un buki di storia 
di e celebracion di Dia di San Juan. E storia a wordo skirbi 
pa Edselyn Figaroa y a wordo diseña y ilustra pa Sra. Leidys 
Ledezma. 


Ademas tur scol basico lo ricibi un USB cu e contenido di un film 
cortico di e buki Shon Wantomba y e celebracion di Dia di San 
Juan. E scolnan por haci un presentacion pa e scol completo 
of cada klas por pase pa e muchanan wak. Departamento di 
Cultura (DCA) lo entrega e buki y USBnan na tur scol basico. 
Pa mas informacion por tuma contacto cu señora Marlene 
Lampe na number di telefon: 582-2185. 


PROGRAMA SPECIAL NA TELEVISION FIESTA DI SAN 
JUAN ‘DERA GAY” 

Ministerio di Cultura, UNOCA, Departamento di Cultura y 
Comision Celebracion di Dianan Nacional hunto cu TeleAruba 
ta bay presenta un programa di television Fiesta di San Juan 


, SHON 
‚МАТОМ Ви 


li Sar 











‘Dera Gay’. Esaki lo ta un programa en bibo cu lo wordo pasa 
diaranson dia 24 di juni, di 6 ‘or di atardi pa 8 ‘or di anochi 
na canal 23 y canal 42. Den e programa aki lo trece dilanti 
con tabata celebra Dia di San Juan antes den sabana di cas 
cu famia. Lo tin presentacion di banda Tipico, Grupo di Baile, 
Entrevista, Wega pa medio di pregunta cu e televidente lo por 
participa y gana premio. 


Minister di Cultura ta invita pueblo en general, specialmente 
mayornan pa wak e programa aki hunto cu nan yiunan. Ta 
importante pa nos muchanan ta bon informa riba e fiesta y 
tradicion popular di Fiesta San Juan, Dera Gay cu ta un di e 
celebracionnan mas popular di herencia cultural di Pais Aruba. 

Di un cantidad di 3200 dunado di trabou cu pa luna di juni a bin 
na remarke pa por aplica pa e programa Subsidio di Salario, 
1663 a haci uso di e oportunidad. Cu esaki por bisa cu pa 
luna di juni alrededor di 22.800 di trahadonan a keda cubri cu 
un garantia di pago parcial di nan salario pa un suma di 40.7 
miyon florin. 


SVb ta controlando tur e formularionan Akkoordverklaring 
Vermindering Arbeidsomvang cu e dunadonan di trabou 
mester a yena y entrega pa e luna aki. Lo tuma contacto cu 
mas o menos 300 dunado di trabou cu no a yena e formulario 
corecto of completo pa brinda nan e oportunidad pa coregi 
nan eror. Despues di esaki ta premira cu pa diaranson awor ta 
cuminsa cu e transferencia di e suma di subsidio di salario pa 
e dunado di trabou cu tabata tin cos na ordo y ta sigui despues 
cu esunnan cu mester a drecha e formulario Akkoordverklaring 
Vermindering Arbeidsomvang. 


SVb ta recorda tur dunado di trabou cu e ta su responsabilidad 
pa percura cu su informacion bancario ta registra corectamente 














na SVb. Si esaki no ta e caso, e por resulta den restraso 
inecesario den pago di e subsidio di salario. 


Pa facilita e dunado di trabou y brinda e ayudo mas lihe posibel 
e Subsidio di Salario ta wordo paga den forma di un adelanto 
(na Hulandes un voorschot) a base di e perdida di entrada di 
benta premira pa e dunado di trabou pa luna di mei. Despues 
lo controla y fiha e suma di subsidio a base di entrada di benta 
real di e dunado di trabou pa luna di juni. 


Dunadonan di trabou cu ainda tin pregunta relaciona cu e 
programa Subsidio di Salario por sigui manda nan pregunta 
pa e Service Center na loonsubsidie@svbaruba.org. 





Gabinete Wever-Croes 








MINISTER GLENBERT F. CROES 


MINISTER di Asunto Social y Labor 

Minister Glenbert Croes: 


10 MIL HENDE A COBRA FASE 


E mandatario encarga cu ehecucion di FASE recientemente a 
tene un rueda di prensa durante cual e por a anuncia cu tin mas 
di 10 mil hende cu a cobra FASE. Via transferencia bancario 
un total di 9779 a ricibi un of mas pago. Via Departamento di 
Asunto Social cu ta encarga cu pagonan en efectivo alrededor 
di 260 hende a haya pago surpasando e total di 10 mil persona. 
Den mesun rosea e mandatario a reconoce cu ainda tin hopi 
cu no a haya pa diferente motibonan. 


Minister Glenbert Croes ta admiti cu ainda mester mehora e 
servicio di FASE. E gritonan di ayudo ta un indicacion cu tin 
indignacion eyfo pa cu cierto servicionan di FASE. E keho mas 
fuerte ta e falta di comunicacion. 


“Mi ta asumi responsabilidad pa e problemanan pero alabes 
mi ta asumi responsabilidad pa e solucionnan den cuadro di 
FASE pa asina cada aplicante di FASE cu ta cualifica, por haya 
su yudansa tur luna” e mandatario a expresa. 


Pa por cumpli cu informacion cu e aplicantenan tin derecho riba 
dje, e mandatario a busca solucion y a fortifica e callcenter na 
servicio di tur e aplicantenan. Tambe a habri un pagina di FASE 
riba facebook unda cu tur hende por acudi cu su preguntanan. 


Pero apesar di e kehonan, e Mandatario ta manda un 
reconocimento special di gratitud na e team di FASE, DPL, 
SVB, DAS, Censo y Directie Financién cu desde institucion di 
FASE ta trahando incansablemente, dia aden adia afo hasta 
fin di simannan, pa awe por anuncia cu 10 mil hende a haya e 
ayudo di emergencia di Gobierno esta FASE. 


“E trabou di e team di FASE tabata for di principio un trabou 
extraordinario.” Mientras tanto tabatin mas di 13 mil aplicacion 
individual y alrededor di 3000 aplicacion di ZZP. 

Pa por a procesa, screen y zefta individualmente 16 mil+ 
aplicacion den un luna y mey di tempo tabata un tarea 
sobrehumano. Pero e team a logra y te awo, mas di 10 mil 

persona a bin na remarca caba. 


“Un palabra di gratitud enorme pa e trabou incansabel 
desplega. Un disculpa profundo pa tur fayo cometi. Mescos cu 
mi a asumi responsabilidad di por ofrece un FASE na tur cu a 
perde trabou y/of entrada, igual mi ta asumi responsabilidad 
pa sigui busca solucion pa tur cu tin derecho riba dje, pa por 
haya su ayudo financiero for di Gobierno di Aruba.” 

Glenbert Croes: 


GOBIERNO TA EXTENDE FASE CU 3 LUNA MAS 


13 di maart Aruba a wordo confronta cu su prome caso di 
COVID19. Desde e dia ey e pesadiya a cuminsa. Un pa un nos 
tur tabata testigo con e negoshinan, restaurantnan y hotelnan 
na Aruba a paga nan luznan. Tur mester a dal porta cera cu e 
consecuencia cu alrededor di 37 mil hende a perde di un dia 
pa otro nan entrada mensual. 


19 di maart sin ria, Minister Glenbert Croes a anuncia Fondo di 
Asistencia Social di Emergencia — FASE. Sin sa con, sin sa di 
unda, pero un cos pa e mandatario tabata sigur: mester sali na 
ayudo y vanguardia di nos hendenan cu a perde entrada sin 
expectativa di recuperacion. 


20 di maart www.fasehelpdesk.com a bay den operacion. Y 
desde e dia ey continuamente a bin ta evalua, reevalua, adapta, 
suavisa pa por acomoda lo mas hopi hende cu ta posibel cu e 
ayudo y asistencia di FASE. 


20 di maart mes Minister Glenbert Croes a anuncia cu ta crea 
un proceso adapta y mas lihe pa tur hendenan di nacionalidad 
hulandes cu no ta bin na remarca pa FASE, por aplica pa 
Bijstand. 


E prome aplicacionnan pa FASE a cuminsa drenta dia 20 di 
maart mes, di cual mayoria na principio tabata incompleto. 
Mirando cu ta den practica tabata acumulando experiencia 
con miho atende cu esaki, e mandatario ta reconoce cu den 











e proceso algun cos a bay robes causando tardansa enorme. 
Pero ta subraya tambe cu ta pa prome biaha den existencia 
di nos Pais cu Aruba ta pasa den un crisis di magnitud aki 
unda cu sigur 90% di nos poblacion trahado ta perde trabou 
ylof entrada. FASE no a bin cu un manual di instruccion. Y na 
caminda nos a bin ta prescribi e proceso. 


“Nos a siña di locual a bay robes na comienso y ta drechando 
esaki den un proceso cu ta dinamico y adaptabel na 
condicionnan nobo tur día”, e mandatario a expresa. 


19 di juni despues cu Minister Glenbert Croes a anuncia cu 10 
mil hende a haya e ayudo di FASE un of dos biaha, el anuncia 
cu Gobierno di Aruba ta extende FASE cu 3 luna mas. 





Minister Glenbert Croes a anuncia: 


FPNC LO HAYA 750 MIL PA POR REPARTI 
PAKETE DI CUMINDA 


E crisis ocasiona pa COVID a afecta Aruba di un forma nunca 
antes visto. Un crisis cu a bin sin un manual di instruccion 
pero cu un Gobierno cu a tuma accion inmediato despues di e 
prome caso anuncia riba 13 di maart. 


A tuma e precaucionnan necesario pa sigura salud di nos 
pueblo. Tambe a tuma e pasonan necesario pa sali na 
vanguardia di nos hendenan cu lo perde nan trabou. 
Gobierno a premira cu un 37 mil persona lo a keda di un 
dia pa otro sin entrada. Tin algun compania cu a keda paga 
nan empleadonan. Pero pa mayoria esaki no tabata posibel. 
Gobierno a tuma e medidanan necesario pa captura e efecto- 
y consecuencianan. 


A anuncia FASE y manera tur hende sa, ya mientras tanto 
tin 10 mil hende cu a cobra FASE 1 of 2 biaha. Gobierno a 
anuncia un periodo di gracia di 3 luna di WEB cu ELMAR. 
Banconan mesora a ofrece tambe un periodo di gracia di 3 


luna. Gobierno a anuncia un proceso accelera pa aplicacion 
di Bijstand. Gobierno a haci un yamada riba huurdo di cas 
y apartamentonan pa nan consideracion y comprension. A 
introduci MKB como tambe Subsidio di Salario pa sigura cu 
trahadonan ta keda cu nan trabou. Y pa completa e circulo 
di ayudo, Minister Glenbert Croes siman pasa a anuncia 
cu Parlamento di Aruba unanimamente a aproba un ayudo 
substancial di 750 mil florin pa Fundacion pa Nos Comunidad. 
Esaki pa ofrece ayudo den forma di pakete di cuminda na 
esunnan cu mester di dje. 


Na mes momento e mandatario a haci un yamada di 
concientisacion pa tur hende realisa cu ainda nos no a sali 
for di e crisis aki. E responsabilidad di recuperacion ta uno 
colectivo y hunto so nos lo por yuda nos pais recupera. Minister 
Glenbert Croes a haci un apelacion riba e solidaridad humano 
haciendo e reflexion pa ta bon conciudadanonan. 





MINISTER DANGUI ODUBER 


MINISTER di Turismo, Salud y Deporte 








Dialuna 22 Juni 2020 


ister Dangui Oduber: 


GOBIERNO DI ARUBA LO BRINDA SERVICIO DI 
TRANSPORTE PA PASHENTNAN CU TA DIALISA CU 
NO TIN OF NO POR PAGA TRANSPORTE MIENTRAS 

CU “COMISION ZORGTOESLAG” LO YEGA NA UN 
MANEHO DIFINITIVO PA ALIVIA PESO FINANCIERO 














Gobierno di Aruba a institui un comision cu ta yama “Commissie 
Zorgtoeslag”. Cu ta consisti di AZV, SVB, Minister di Turismo, 
Salud Publico y Deporte, DIMP, DAS y DWJZ. E comision 
aki su tarea ta bai pa duna conseho na Ministerio di Turismo, 
Salud Publico y Deporte con pa introduci “zorgtoeslag” pa 
pashentnan den exterior cu ta bai ricibi 50% menos di e dag geld 
vergoeding manera a wordo anuncia anteriormente. Tambe lo 
conseha con pa introduci e zorgtoeslag pa begeleiders cu e 
vergoeding a wordo elimina completo. Pa vang op e transporte 
pa personanan cu no ta wordo cubri mas pa AZV y eigen 
bijdrage. 


E intencion ta pa e comision aki bin cu un conseho dentro di 


dos siman pa asina por dicidi kende ta bin den remarke pa e 
posibel “zorgtoeslag” aki. 


Importante ta pa nos vang op e personanan mas vulnerabel 
den comunidad cu ta wordo afecta pa cu e decisionnan cu 
hulanda e exigi Gobierno di Aruba tuma pa reduci e gastonan 
di AZV. Apesar cu nos tin instruccionnan pa sigui di Hulanda, 
toch Gobierno di Aruba y AZV a purba na tur momento na 
garantiza e continuidad di cuido. 


Mester remarke si cu hopi di e continuidadnan aki no ta regla 
den ley. Por ehempel na momento cu un pashent y begeleider 
bai den exterior AZV tabata dunanan un vergoeding, cu no ta 
regla den ley pero a bira un custumber y esaki ta conta mescos 
pa e transporte. 


Minister Dangui Oduber kier pa pone enfasis cu transporte pa 
e pashentnan cu ta dialisa ta sigui wordo cubri pa AZV si nan 
ta “bedliggende pashent”, pashent den rolstoel y/of ta pashent 
cu no por cana. Pa tur otro pashent ta wordo spera cu sea un 
familiar of nan mes por paga pa un transporte. 


Na mesun momento gobierno di Aruba a bin cu un opvang cu 
ya caba ta andando den bon coordinacion cu ImSan y Hospital 
cu ta bai percura pa na tur momento tin transporte pa sea ta un 
pashent cu ta biba di un pensioen di SVb, cu ta biba di bijstand 
cu no tin ningun familiar cu por transportanan y cu tampoco 
lo por paga pa un servicio di transporte. Esaki pa garantisa e 
continuidad di dialyse pa tur pashentnan. 

Continuacion Pagina 8 


E servicio di transporte aki pa esnan cu 
no por carga e peso propio, Gobierno di 
Aruba lo vang op mientras cu e comision 
“zorgtoeslag” lo bin cu un conseho 
difinitivo con pa atende cu e transporte 
despues di e tempo aki. Gobierno di 
Aruba lo ta pendiente di e comision 
“zorgtoeslag” pa e categoria di esnan 
cu lo bin den remarke cu e sumanan 
corespondiente cu lo bin na remarke pe 
pa cada categoria. 


Cu esaki pashentnan por sinti nan mes 
mas trankilo cu e servicio di transporte 
lo wordo brinda na nan si no por carga 
e peso financieramente of por medio 
di ayudo familiar. Ta wordo spera cu 
famianan lo coopera pa yuda transporta 
pashentnan cu tin e forma pa wordo 
transporta. 




























TRANSPORT PA PASHENTNAN 
CU TA DIALISA TA SIGUI WORDO CUBRI 
PA AZV 


ш Ora nan ta ‘bedliggend’ 
m Ora nan ta den rolstoel 
m Ora nan no por cana 


TRANSPORTE PA PASHENTNAN CU TA DIALISA 
COORDINA PA IMSAN Y 
DR. H. E. ODUBER HOSPITAL 

m Cu tin solamente 1 pensioen 

м Cu ta biba di bijstand 

m Cu NO tin transporte di famia 

m Cu NO por cubri transporte 





COMISION PA CONSEHA GOBIERNO 
CON PA INTRODUCI {ZORGTOESLAG 


mPa pasheninan den exterior 
mPa begeleider 


mPa transporte 


mPa eigen bijdrage 


Esaki lo conta pa e personanan 
mas vulnerabel den comunidad! 


(ezed EXIT 





ERNO DIARUBA 


MINISTER ANDIN BIKKER 


MINISTER di Husticia, Seguridad y Migracion 

Minister di Husticia mr. Andin Bikker: 
TA TRAHANDO PA MAS CAPACIDAD DI 
DETENCION PA PERSONANAN CU UN 
STATUS NO NA ORDO 

Minister di Husticia mr. Andin Bikker durante conferencia di 
prensa Dialuna a trece varios punto di su ministerio pero prome 
e mandatario a manda palabranan di condolencia na famia di 
Sr. Vicente Kelly cu su fayecimento. Un baluarte di Aruba su 
cultura y musica y siguramente ta bay haya su falta. 


Pa loke ta update riba diferente tema di Ministerio di Husticia, 
Minister Bikker a bisa cu actualmente ta trahando urgente riba 
ampliacion di e capacidad di retencion di ilegal, tambe leynan 


pa e pandemia Covid pa medio di termino largo, ley di crisis 
di recuperacion pa reactiva Aruba su economia, desaroyo 
positivo pa loke ta trata material pa Cuerpo di Bombero y 
leynan pendiente na Parlamento pa aumenta castigo maximo. 


Manera ta conoci Aruba ta enfrentando retonan sin precedente 
relaciona cu Covid-19, caminda tin varios presion riba e 
mercado laboral. Anticipando riba esey a bin cu un maneho 
pa esunnan cu ta na Aruba sin status unda nan por a meld 
nan mes pa regreso boluntario pa nan pais. Sinembargo 
esaki tin su reto pasobra no tin vuelo regular pa hermana 
pais Venezuela. Na luna di Mei tabatin como 10 vuelo cu a 
schedule pero na ultimo momento esakinan a keda cancela. E 
mandatario a bisa cu semanalmente y constantemente ta haya 
confrontacion cu e mesun reto pa purba schedule vuelonan di 
regreso pa no solamente esunnan cu boluntariamente kier bay 
pero personanan cu a haya nan ta traha ilegal of personanan 
cu a sali for KIA y cu mester expulsa nan. 


Den e cuadro ey a bay Parlamento un par di siman pasa 
unda a haya aprobacion pa bin cu construccion urgente di e 
facilidadnan pa amplia e capacidad pa re tene personanan 
ilegal. For di estadista di 2013 y cu un record na 2015 
personanan a bin grandemente for di pais Venezuela como 
turista y no a banda Aruba mas. E trend aki a keda manifesta 
su mes te cu cuminsamento di 2019 unda Aruba a cera e 
fronteranan. Por corda tambe cu na 2018 centenares di hende 
a haci uzo di un tratado pa pidi asilo politico cu a haci cu a 
trece cambio den e leynan pa atende cu e situacion. Pa loke 
ta construccion urgente di e facilidad Minister Bikker ta spera 
cu pronto por keda cla cu esaki y pa tin mas capacidad di 
detencion pa personanan cu nan status no ta na ordo. 

MINISTERIO PUBLICO TA YAMA BURSALNAN 
PA APLICA PA NAN VOG 


Bo ta bay Hulanda na Juli pa sigui studia? 
Anto bo mester carta di buena conducta (VOG, Verklaring 
omtrent het gedrag). 


Pa inscribi bo mes na Hulanda bo tin cu mustra bo VOG. 

Bo por aplica pa bo VOG dor di manda un e-mail pa info@ 
omaruba.aw, mencionando bo nomber, adres, y number di 
telefon, como tambe e motibo dicon bo mester un VOG. 

Bo ta attach bo paspoort of otro ID valido. 


Si bo tin un papel di 5 florin di Censo, aunke e ta caduca, bo 
por attach esey tambe. 

Sinembargo, e no ta obligatorio! 

Nota necesario pa bo bay pidi un papel di 5 florin especialmente 
pa esaki. 


Despues cu Ministerio Publico haya bo e-mail, lo manda bo un 
e-mail cu e fecha riba cual bo por bin busca bo VOG. 

E gastonan ta 40 florin. 

E decision ta tuma dos siman, pues no warda mucho mas pa 
aplica. 











Departamento di Salud Publico ta informa: 


STOF DI SAHARA Y SU EFECTO RIBA BO SALUD 








Departamento Meteorologico di Aruba recientemente a saca 


un comunicado riba e fenomeno di naturalesa referi como 
“Sahara Dust” y con esaki lo afecta nos atmosfera. E fenomeno 
aki no ta nada nobo, eta sosode na mas cu un ocacion pa aña 
па momento cu e stof di Sahara ta wordo transporta atravez di 
aire pa nos region. 


Segun servicio meteologico di Aruba e temporada aki e 
cantidad di stof den nos atmosfera ta hopi mas cu normal cu ta 
ocaciona cu e kehonan por ta mas severo. 


Cu yegada di e stof aki, nos por experencia aumento den 
kehonan relaciona cu malesanan respiratorio. Esaki debi cu 
e aire ta consisti di hopi mas stof cu nos ta custumbra cune. 
Esnan cu ta sufri di malesanan respiratorio manera bronkitis, 
alergie of sinus por presencia aumento den nan sintomanan 
manera dificultad pa hala rosea, precion den pecho, hopi 
tosamento, grawatamento di cuero y wowo. Stof di Sahara ta 
ocaciona tambe cu tempo ta bira mas calor pa cual motibo ta 
recomenda pa bebe mas likido durante dia pa tene e curpa 
hidrata. 


Como Departamento di Salud Publico nos ta conseha tur 
persona cu ta sufri di un of otro malesa respiratorio pa percura 
pa tin nan medicamentonan na nan alcanse na tur momento y 
tuma esakinan manera dokter ta prescribi. Haci superficienan 
limpi mas frecuentemente como cu stof ta drenta cas, camber 
y oficina apesar cu esaki por ta sera. Evita di haci actividad 
fisico den aire liber den e dianan benidero y si tuma nota cu e 
sitomanan ta empeora, tuma contacto cu bo dokter di cas pa 
un consulta. 

REQUEST FOR EXPRESSION 





OF INTEREST (REO!) 
with regard to the Aruba Refinery 





Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 
transparent Request for Expression of Interest (REO!) process. 


Interested parties are invited to express 
their interest for the following tracks: 


Resuming oil processing activity 
through lease and operation of 
existing installations and/or 
modernization thereof. 


Additional industrial developments 

at locations still available within the 
Track b) | refinery area, 

e.g. LNG transshipment, petrochemical 

facilities, alternative clean industry, 

renewable energies, etc. 


Repurposing of the Aruba Refinery 
by replacing existing installations 
and establishing entirely new 
industries. 


Track a) 











Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


0 Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REOI Document and Appendices. 


Please visit www.government.aw to download 





ABOUT ARUBA: 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curagao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Caya Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


+ A 235,000 BPD Crude Oil Refinery of Medium Complexity; 


* A Transshipment Terminal of 10.7 MMB Storage Capacity 
‘and Two Tugboats; 


* A total of 13 MMB of storage capacity; 


- Two Reef berths each with the capacity to handle Ultra 
Large Crude Carriers (ULCC); 


- Approximately 3,750,000 square meters of long lease 
land. 


TIMELINE 


CONTACT| the official REOI Public Notice with registration | REOI 1 & 2 Issue Date:|REOI 1 & 2 Closing Date: 


and submission details. 


June 8th, 2020 July 17th, 2020 





Disclaimer: no rights can be derived from this publication. Please refer to the REO! Public Notice for all relevant information. 

